Okresná prokuratúra Považská Bystrica 
Ľ. Štúra 1, 017 01 Považská Bystrica 1

Sp. zn. : Pv 687/12/3306	Považská Bystrica, 20.4.2015
EEČ : 2-26-47-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a prečin výtržníctva podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Považská Bystrica zo dňa 8.3.2013, spisová značka Pv 687/12/3306, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.03.2012 okolo 00.30 h pred discoklubom zv. XXXXX vo XXXXX, XXXXX, fyzicky napadol XXXXX, trvale bytom XXXXX, adresa na doručovanie XXXXX, tak, že ho rukami prudko sotil do oblasti ramien, následkom čoho spadol dozadu na zem, pričom pošk. XXXXX utrpel trimaleolárnu zlomeninu pravého členka s posunom úlomkov s dobou práceneschopnosti v trvaní 2 – 3 mesiace a obmedzením v obvyklom spôsobe života po dobu najmenej 8 – 10 týždňov.

Uznesením prokurátora Okresnej prokuratúry Považská Bystrica zo dňa 8.3.2013, spisová značka Pv 687/12/3306, bola určená obvinenému skúšobná doba v trvaní 24 mesiacov.
Odôvodnenie:
	Prokurátorka Okresnej prokuratúry Považská Bystrica uznesením sp. zn. Pv 687/2012-19 zo dňa 08.03.2013 podľa § 216 ods. 1 písm. a/, b/, c/ Tr. poriadku podmienečne zastavila trestné stíhanie proti  obv. XXXXX za prečin ublíženia na zdraví podľa § 156 ods. 1, ods. 3 písm. c/ Tr. zákona, v súbehu s prečinom výtržníctva podľa § 364 ods. 1 písm. a/ Tr. zákona, ktorý spáchal na tom skutkovom základe, ako je uvedené vo výrokovej časti tohto uznesenia.

	Pri rozhodnutí o podmienečnom zastavení trestného stíhania bola obv. XXXXX podľa § 216 ods. 2 Tr. poriadku určená skúšobná doba v trvaní 24 mesiacov,  ktorá začala plynúť právoplatnosťou uznesenia o podmienečnom zastavení trestného stíhania.

	Uznesenie o podmienečnom zastavení trestného stíhania nadobudlo právoplatnosť dňa 22.03.2013, kedy obv. XXXXX začala plynúť aj určená skúšobná doba, ktorá uplynula dňom 22.03.2015.

	Po skončení určenej skúšobnej doby boli k osobe obv. XXXXX zabezpečené správy z Okresného riaditeľstva PZ, Odboru kriminálnej polície Považská Bystrica, Obvodného oddelenia PZ Púchov, Okresného úradu, Odboru všeobecnej vnútornej správy Považská Bystrica, pracovisko Púchov a tiež bol zabezpečený odpis registra trestov na obvineného.

	Z týchto zabezpečených správ a odpisu registra trestov je zrejmé, že obv. XXXXX v mieste trvalého bydliska má dobrú povesť, v skúšobnej dobe podmienečného zastavenia trestného stíhania nespáchal priestupok, za ktorý by bol právoplatne postihnutý. Tiež nebolo proti nemu začaté a vedené trestné stíhanie, nebol právoplatne odsúdený za trestný čin a tiež nebolo proti nemu podmienečne zastavené trestné stíhanie ani schválený zmier a zastavené trestné stíhanie za iný trestný čin spáchaný v skúšobnej dobe podmienečného zastavenia trestného stíhania. 

	Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Obvinený XXXXX v priebehu skúšobnej doby podmienečného zastavenia trestného stíhania viedol riadny život, čo je zrejmé zo zabezpečených listinných podkladov. Škodu spôsobenú trestnou činnosťou obv. XXXXX uhradil poškodenému XXXXX v priebehu prípravného konania v plnej výške, t. j. v zmysle ich vzájomnej dohody.

	S prihliadnutím na tieto skutočnosti u obv. XXXXX teda boli jednoznačne splnené podmienky stanovené v § 217 ods. 1 Tr. poriadku, a preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Radoslava Drdáková
prokurátorka